Jakub Hrůša (gebore op 23 Julie 1981 in Brno), is 'n Tsjeggiese dirigent. Hy is die seun van die argitek Petr Hrůša. Hrůša het klavier en tromboon gestudeer, en 'n belangstelling in dirigeer ontwikkel gedurende sy gimnasium jare in Brno. Later het hy gestudeer om 'n dirigent te word by die Akademie van Uitvoerende Kunste in Praag, waar sy onderwysers Jiří Bělohlávek, Radomil Eliška en Leoš Svárovský ingesluit het. In die jaar 2000 het hy deelgeneem aan die Praagse Internasionale Lente Musiekfees dirigente kompetisie. In 2003 was hy 'n pryswenner tydens die Internasionale Kompetisie van Jong Dirigente Lovro von Matačić in Zagreb, Kroasië. Tydens sy 2004 graduerings konsert in die Rudolfinum, het hy Josef Suk se Asrael simfonie gedirigeer saam met die Praag Radio Simfonieorkes. Hy het ook navorsing vir 'n verhandeling gedoen oor die werk van Hedendaagse Tsjeggiese komponiste. Vanaf 2002 tot 2005, was Hrůša Assosiaat Dirigent saam met die Tsjeggiese Filharmoniese Orkes. Gedurende 2005-2006 was hy Assosiaat Dirigent met die Orchestre Philharmonique de Radio France. In April 2006 het hy 'n ses-CD opnamekontrak geteken met die Supraphon Plate-etiket, en die eerste drie CD's was opgeneem saam met die Praag Filharmoniese Orkes.